طبیعت زنگین‌لیگی و تاریخی اثرلری ایله گلن‌لرین بیر ده آیریلماق ایستمه‌دیگی موغلانین بودروم قصبه‌سی بو مؤصوم ده یئرلی و خاریجی توریست‌لرین دقت مرکزینده‌دیر.
فرق‌لی تعطیل اوچون یئنی یئرلر آختاران‌لارین سئچیمی اولان بودروم-دا تورکیه-نی سئون خاریجی ایش آدام‌لاری، آکتورلار، سیاسی‌لر، کرال‌لار، مودل لر کیمی تانینمیش چوخلو اینسان راحت شکیلده استراحت‌لرینی داوام ائتدیریرلر.
بودرومو سئچیم سبب‌لری‌نین باشیندا ایسه قصبه‌نین ساکیت‌لیگی، یالنیز قالا بیله‌جک‌لری بؤیوک-کیچیک یوزلرله کؤی (بوختا) اولماسی و دنیزین تمیزلیگی یئر توتور.
قصبه‌نی سون گون‌لرده سئچن‌لر آراسیندا ایسه یات ‌لاری ایله گلن اوکراینا‌لی ایش آدامی آلکساندر یاروسلاوسکی، مکزیک‌لی ایش آدامی ریکاردو سالیناس پلیگو، دانیمارکا کرال‌لیق عائله‌سی عضو‌لری، اینگیلیس مودل آدریانا لیما ایله یاناشی سیاسی خادیم‌لر و خاریجی ژورنالیست‌لر ده یئر آلیر.
سون گون‌لرده تورکیه علیهینه سؤزلری ایله دقت چکن و آلمان توریست‌لرین گلمه‌مه‌سی اوچون قارا تبلیغات آپاران آلمان "بیلد" قزئتی‌نین سابیق باش رداکتورو کای دیئکمان دا بودروم-دا استراحت ائدن‌لر آراسیندا‌دیر.
دیئکمانین بودروم-ون مشهور توربا کؤی ینده کی (بوختاسین‌داکی) لوکس بیر تعطیل مرکزینده اولدوغو و آرابیر ده قصبه‌نین باکیر بوختا‌لاریندا یات ایله گزدیگی و ماوی تورا چیخدیغی اؤیرنیلدی.
تورکیه علیهینه منفی یوروملاری ایله رئاکسیا‌لارا سبب اولان دیئکمان سوسیال شبکه حسابیندا دا بودرومون بوختا‌لاری، میثیل‌سیز گون باتیمی و ماوی تور شکیل‌لری پایلاشماسی ایله ده دقت کئچیر.
